
[bookmark: TextBodyBegin]Európsky parlament,
–	so zreteľom na žiadosť o zbavenie Siegberta Franka Droeseho imunity doručenú listom nemeckého spolkového ministerstva spravodlivosti a ochrany spotrebiteľov z 15. januára 2026, v ktorom sa predložila žiadosť z 2. decembra 2025 krajinského súdu v Drážďanoch a ktorá bola oznámená na plenárnej schôdzi 11. februára 2026,
–	so zreteľom na to, že sa predpokladá, že Siegbert Frank Droese sa vzdal svojho práva byť vypočutý v súlade s článkom 9 ods. 6 rokovacieho poriadku, 
–	so zreteľom na článok 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,
–	so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019[footnoteRef:1], [1:  	Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EU:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EU:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EU:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EU:C:2019:1115.] 

–	so zreteľom na článok 46 Základného zákona pre Spolkovú republiku Nemecko, 
–	so zreteľom na článok 5 ods. 2, článok 6 ods. 1 a článok 9 rokovacieho poriadku,
–	so zreteľom na správu Výboru pre právne veci (A10-0193/2026),
A.	keďže 15. januára 2026 nemecké spolkové ministerstvo spravodlivosti a ochrany spotrebiteľa zaslalo žiadosť krajinského súdu v Drážďanoch o zbavenie imunity Siegberta Franka Droeseho, poslanca Európskeho parlamentu zvoleného v Nemecku, v súvislosti s odvolaním, ktoré podal v trestnom konaní;
B.	keďže rozsudkom Okresného súdu v Drážďanoch z 26. apríla 2024 bol Siegbert Frank Droese odsúdený za dva rôzne skutky urážky a bol mu uložený peňažný trest; keďže Siegbert Frank Droese podal 3. mája 2024 proti tomuto rozsudku odvolanie prostredníctvom písomného podania svojho obhajcu; 
C.	keďže Siegbert Frank Droese bol zvolený za poslanca Európskeho parlamentu vo voľbách do Európskeho parlamentu v júni 2024; keďže v čase odsúdenia rozsudkom Okresného súdu v Drážďanoch z 26. apríla 2024 ani v čase podania odvolania proti tomuto rozsudku nebol poslancom Európskeho parlamentu; keďže po zvolení Siegberta Franka Droeseho do Európskeho parlamentu a podľa žiadosti krajinského súdu v Drážďanoch si priebeh odvolacieho konania vyžaduje zbavenie Siegberta Franka Droeseho imunity;
[bookmark: _Hlk232522246]D.	keďže skutky, ktoré sú základom údajných trestných činov, nastali pred tým, ako sa Siegbert Frank Droese stal poslancom Európskeho parlamentu, a preto nepredstavujú a následná žiadosť o zbavenie jeho imunity nesúvisia s jeho názorom alebo hlasovaním pri výkone funkcií v zmysle článku 8 Protokolu č. 7 o výsadách a imunitách Európskej únie;
E.	keďže v článku 9 ods. 1 písm. a) Protokolu č. 7 o výsadách a imunitách Európskej únie sa stanovuje, že v priebehu zasadnutia Európskeho parlamentu požívajú poslanci Európskeho parlamentu na území ich vlastného členského štátu imunitu priznanú členom ich parlamentu;
F.	keďže v článku 46 ods. 2, 3 a 4 Základného zákona Spolkovej republiky Nemecko sa stanovuje, že:
„2.	Poslanca nemožno brať na zodpovednosť alebo zatknúť za trestný čin bez súhlasu Spolkového snemu s výnimkou prípadov, keď je zadržaný počas páchania trestného činu alebo v priebehu nasledujúceho dňa.
3.	Súhlas Spolkového snemu je tiež potrebný na akékoľvek iné obmedzenie osobnej slobody poslanca či začatie konania proti poslancovi podľa článku 18.
4.	Každé trestné konanie alebo akékoľvek konanie podľa článku 18 proti poslancovi a jeho zadržanie, či iné obmedzenie osobnej slobody sa na žiadosť Spolkového snemu pozastaví.“;
[bookmark: _Hlk210920707]G.	keďže účelom imunity podľa Protokolu č. 7 o výsadách a imunitách Európskej únie je chrániť Európsky parlament a jeho poslancov pred súdnymi konaniami v súvislosti s činnosťami vykonávanými pri plnení poslaneckých povinností, ktoré nemožno oddeliť od týchto povinností;
H.	keďže v súlade s článkom 5 ods. 2 rokovacieho poriadku nie je poslanecká imunita osobnou výsadou poslanca, ale zárukou nezávislosti Európskeho parlamentu ako celku a jeho poslancov; 
I.	keďže Európsky parlament nemožno považovať za súd a poslanec nemôže byť v súvislosti s postupom zbavenia imunity považovaný za „obvineného“[footnoteRef:2]; [2:  	Rozsudok Všeobecného súdu z 30. apríla 2019, Briois/Parlament, T-214/18, ECLI:EU:T:2019:266.] 

J.	keďže sa preto zdá, že v tomto prípade možno predpokladať existenciu fumus persecutionis, t. j. že zámerom súdneho konania je poškodiť politickú činnosť poslanca ako poslanca Európskeho parlamentu, a tým aj nezávislosť Európskeho parlamentu;
1.	rozhodol zbaviť Siegberta Franka Droeseho imunity;
2.	poveruje svoju predsedníčku, aby bezodkladne postúpila toto rozhodnutie a správu gestorského výboru príslušnému orgánu Spolkovej republiky Nemecko a Siegbertovi Frankovi Droesemu.

